Zinetula Biljaletdinov overtok som landslagstrener sommeren 2011 etter Vjatsjeslav Bykov. Biljaletdinov, med sin defensive stil, har hatt en meritert trenerkarriere: Som landslagstrener vant han VM-gull i 2012, og var assisterende trener da Russland vant sølv i OL 1998 og OL 2002. Som trener for Ak Bars Kazan fra 2005 til 2011 vant han det russiske mesterskapet i 2005/06-sesongen og to Gagarin Cup-troféer i 2009 og 2010. Han var også assisterende trener for NHL-klubbene Winnipeg Jets (1994−1995) og Phoenix Coyotes (1996−1997). Som spiller spilte han for HK Dinamo Moskva og var en fast spiller på det sovjetiske landslaget i perioden 1978 til 1987, hvor han vant 1 OL-gull (1984), 1 OL-sølv (1980), 6 VM-gull, 1 VM-sølv og 1 VM-bronse.